गलत तरीके से हेयर वॉश करने से बढ़ सकता है गंजापन, सीखें बाल धोने का सही तरीका
कई लोग गलत तरीके से बाल धोते हैं जिससे हेयर फॉल की समस्लॉया बढ़ती है। बाल धोने का तरीका और बालों की देखभाल का सही तरीका बता रही हैं ब्यूटी एक्सपर्ट शहनाज हुसैन।
आपके बाल लगातार झड़ रहे हैं और इसकी वजह समझ नहीं आ रही, तो बाद धोने का तरीका बदलकर देखें। कई लोग गलत तरीके से बाल धोते हैं जिससे हेयर फॉल की समस्लॉया बढ़ती है। बाल धोने का तरीका और बालों की देखभाल का सही तरीका बता रही हैं ब्यूटी एक्सपर्ट शहनाज हुसैन।
क्यों झड़ते हैं बाल
कई लोग बालों में शैम्पू तो अच्छी तरह लगाते हैं, लेकिन स्कैल्प को ठीक से साफ नहीं करते, जिससे हेयर फॉल‍िकल्‍स में गंदगी जम जाती है। इससे बाल टूटने-झड़ने लगते हैं और नए बाल भी नहीं उग पाते।
धूल-मिट्टी, प्रदूषण से बालों में गंदगी जम जाती है। ये बालों में न रहें इसके लिए बालों को सही तरीके से धोना बहुत जरूरी है। लेकिन ज्यादातर लोग बालों की सही तरीके से साफ नहीं करते जिससे बाल झड़ने की समस्या शुरू हो जाती है।
सही शैम्पू का चुनाव करें 
इसके अलावा कई लोग अपने बालों के प्रकार के अनुसार शैम्पू का चुनाव नहीं करते, इसके कारण भी बाल झड़ सकते हैं। आपके बाल ड्राई, ऑयली या नॉर्मल जैसे भी हों उनके अनुसार ही सही शैम्पू का चुनाव करें। बालों को डैमेज होने से बचाने के लिए केमिकल वाले शैम्पू के बजाय हर्बल शैम्पू का इस्तेमाल कर सकते हैं।
बालों को कितनी बार शैंपू करें 
यदि आपके बाल जल्दी गंदे होते हैं तो आप रोज हेयर वॉश कर सकते हैं। इससे बालों को नुकसान नहीं होता। बालों में इस्तेमाल किए जाने वाले गलत हेयर प्रोडक्ट्स से बाल डैमेज होते हैं इसलिए बालों के लिए सही हेयर प्रोडक्ट्स का इस्तेमाल करें। हार्श शैंपू बालों की प्राकृतिक चमक छीन सकते हैं जिससे बाल ड्राई और डैमेज हो सकते हैं। आमतौर पर ऑयली बालों को हफ्ते में तीन बार और ड्राई बालों को हफ्ते में दो बार शैम्पू किया जा सकता है।
बाल धोने का सही तरीका 
बालों को मजबूत बनाने और पोषण देने के लिए ऑयल मसाज बहुत जरूरी है। इसके लिए बाल धोने से आधा या एक घंटे पहले बालों और स्कैल्प पर तेल लगाएं। शैम्पू को बालों और स्कैल्प पर अच्छी लगाएं ताकि सारी गंदगी निकल जाए। फिर कंडीशनर लगाकर बालों को अच्छी तरह धो लें।
बाल धोने के बाद की केयर 
बालों को जितना हो सके प्राकृतिक रूप से सूखने दें। बाल सुखाने के लिए हेयर ड्रायर या ब्लोअर का इस्तेमाल न करें।
बाल धोने के बाद उन्हें तौलिये से अच्छी तरह सुखाएं। लेकिन इसके लिए तौलिये को बालों पर जोर से रगड़ें नहीं। तौलिये को नमी सोखने दें और इसे कुछ मिनट के लिए सिर के चारों ओर लपेट लें।
गीले बालों में कंघी न करें, ऐसा करने से बाल खिंचते और टूटते हैं।
बाल सूखने पर चौड़े दांतों वाली कंघी से उलझे बाल सुलझाएं। इससे बाल टूटते नहीं हैं।
घरेलू नुस्खों से रोकें बालों का झड़ना 
बाल यदि बहुत ज्यादा ड्राई हो गए हैं तो एक भाग अरंडी के तेल में दो भाग नारियल का तेल मिलाएं। इसे गरम करें और बालों में लगाएं। सिरों पर भी तेल जरूर लगाएं। तेल लगाते समय जोर से न रगड़ें, उंगलियों के पोरों का उपयोग करते हुए धीरे-धीरे स्कैल्प की मसाज करते हुए बालों में तेल लगाएं।
बाल ड्राई हैं तो पके केले में 2 अंडे और एक नींबू का रस मिलाएं। इस पैक को आधे घंटे के लिए बालों पर लगाएं। फिर शैम्पू कर लें। ऐसा नियमित रूप से करने से बाल सॉफ्ट और मजबूत बनते हैं।
ताजा करी पत्ते में नारियल का तेल डालकर तक उबालें, जब तक कि काला अवशेष न बन जाए। मिश्रण को ठंडा करें और स्कैल्प पर लगाएं। इसे एक घंटे तक लगा रहने दें और फिर बालों को धो लें। ऐसा हफ्ते में 2 या 3 बार करने से बालों का झड़ना रुकता है।
चार से पांच कप गर्म पानी में दो मुट्ठी नीम की पत्तियां मिलाएं। इसे रात भर ऐसे ही रहने दें। सुबह पानी को छान लें। इस पानी का इस्तेमाल शैम्पू करने के बाद आखिर में बाल धोने के लिए करें। यह उपाय खुजली से राहत देता है और स्कैल्प को स्वस्थ और इंफेक्शन से दूर रखता है, साथ ही रूसी से भी राहत देता है।
नारियल का तेल गर्म करके बालों में लगाएं और रात भर लगा रहने दें। यदि बालों में डैंड्रफ है तो अगले दिन सुबह सिर में एक नींबू का रस लगाएं और 15 मिनट बाद बाल धो लें। बालों को धोने के लिए बहुत गर्म पानी के इस्तेमाल से बचें। शैम्पू के बाद, एक मग पानी में दो बड़े चम्मच एप्पल साइडर विनेगर मिलाएं और फाइनल रिंज करें।